b'\n_START_ARTICLE_\nAntisten\n_START_SECTION_\n\xc5\xbdivljenje\n_START_PARAGRAPH_\nAntisten je bil gr\xc5\xa1ki filozof, sin Antistena in Tra\xc4\x8danke. Rodil se je v Pireju v bogato dru\xc5\xbeino kot nezakonski sin, zato ni veljal za atenskega dr\xc5\xbeavljanstva. To\xc4\x8den datum njegovega rojstva ni znan, vendar pa strokovnjaki ocenjujejo, da se je rodil  med letoma 445 in 446 pr.n.\xc5\xa1t.. Sprva je bil u\xc4\x8denec sofista Gorgija, ki ga je nau\xc4\x8dil govorni\xc5\xa1tva, kasneje pa ga je pou\xc4\x8deval Sokrat. Prevzel in izpopolnil je etiko Sokratovega pou\xc4\x8devanja in zagovarjanje  \xc5\xbeivljenja v skladu z vrlino.  Velja za ustanovitelja kinizma. Kasneje je u\xc4\x8dil na gimnaziji, kjer so se \xc5\xa1olali Atenci, katerih matere so bile tuje narodnosti.  Umrl je v Atenah leta 365 pr.n.\xc5\xa1t., star okoli 80 let.\n_START_SECTION_\nKini\xc4\x8dna filozofija\n_START_PARAGRAPH_\nNjegov najljub\xc5\xa1i stil so bili dialogi, ki so bili ognjeviti napadi na njegove sodobnike - Gorgijo in Platona. Njegov stil je bil jasen in eleganten ter poln sarkazma. Postavil je tudi na\xc4\x8dela kinizma, ki predstavljajo osrednje stali\xc5\xa1\xc4\x8de njegovega razmi\xc5\xa1ljanja. Filozofske ideje, ki jih je razvil, so imele svoje korenine v nasprotjih in krivicah zakoreninjenih v dru\xc5\xbebi. \xc5\xbdelel je zasnovatii nove ideje, ki bi slu\xc5\xbeile kot vodilno na\xc4\x8delo proti sre\xc4\x8dnej\xc5\xa1emu in bolj premi\xc5\xa1ljenemu na\xc4\x8dinu \xc5\xbeivljenja. Antisten je verjel, da je sre\xc4\x8da odvisna od moralne \xc4\x8distosti in, da se da te vrline privzgojiti skozi u\xc4\x8denje.\n_START_SECTION_\nKinizem\n_START_PARAGRAPH_\nAntisten je bil eden izmed Sokratovih u\xc4\x8dencev in privr\xc5\xbeencev. Skupaj s \xc5\xa1e nekaterimi drugimi filozofi je Sokratov temeljni nauk razvil korak dalje, s tem ko je govoril, da je vrlina edino dobro. Po njihovem mi\xc5\xa1ljenju je prizadevanje za u\xc5\xbeitki oblika zla. Kiniki so postali skrajno antisocialni in do soljudi izra\xc5\xbeali veliko zani\xc4\x8devanje. Njihovo ime verjetno izvira iz gr\xc5\xa1ke besede (kynik\xc3\xb3s), ki je opisovala njihovo \xc4\x8demerno in o\xc5\xa1abno vedenje in pomeni\xc2\xa0\xc2\xbbpasji\xc2\xab.  Antistena so tako atenski prebivalci poimenovali\xc2\xa0\xc2\xbbpreprosti pes\xc2\xab\xc2\xa0ali\xc2\xa0\xc2\xbbnaravni pes\xc2\xab\xc2\xa0ali preprosto\xc2\xa0\xc2\xbbpes\xc2\xab. Kini\xc4\x8dna \xc5\xa1ola je poudarjala disciplino odrekanja, ki je vklju\xc4\x8devala zavra\xc4\x8danje razko\xc5\xa1ja, socialnega statusa, pridobitve bogastva in nepomembnih materialnih dobrin. Antisten je bil tudi verjetni u\xc4\x8ditelj najbolj znanega kinika Diogena (404 pr.n.\xc5\xa1t. \xe2\x80\x93323 pr.n.\xc5\xa1t.)._NEWLINE_Kinizem se je v prvi polovici 3. stol. pr.n.\xc5\xa1t. iztekel v stoicizem.\n_START_SECTION_\nDela\n_START_PARAGRAPH_\nNapisal je 10 glavnih del oziroma zgodb. Nekatere so danes le fragmenti. Znana dela:_NEWLINE_1. HERACLES - O slavnem gr\xc5\xa1kem junaku in njegovih dobrih dejanjih za \xc4\x8dlove\xc5\xa1tvo_NEWLINE_2. CYRIS - O ciprski stare\xc5\xa1ini kot dober primer vladarja_NEWLINE_3. ALCIBIADES - Obto\xc5\xbeevanje egocentri\xc4\x8dne strasti_NEWLINE_4. ARCHELAUS - Obto\xc5\xbeevanje tiranije _NEWLINE_5. POLLITICUS - Kako bi morala demokracija podeliti enake pravice/dovoljenja'